Ríkisbréf í eigu útlendinga
Útlendingar voru stærstu eigendur ríkisverðbréfa í lok nýliðins árs. Þannig nam eignarhlutdeild þeirra af útistandandi ríkisverðbréfum 31% í lok desember, en þar á eftir komu lífeyrissjóðir með 27% hlutdeild og svo verðbréfasjóðir með 17% hlutdeild.
Fjárhæð útistandandi ríkisverðbréfa, að verðbréfalánum meðtöldum, nam um 586 milljörðum króna í árslok 2011 og þar af voru víxlar rúmir 58 milljarðar króna, samkvæmt Morgunkorni Greiningar Íslandsbanka.
"Mest eiga erlendir aðilar í styttri og millilöngum ríkisbréfum, þ.e. bréfum sem eru með gjalddaga 2016 og skemur, og áttu þeir 70% útistandandi slíkra bréfa í desemberlok. Jafnframt voru þeir fyrirferðarmiklir í víxlaútboðum á nýliðnu ári og áttu þeir helming útistandandi ríkisvíxla í lok desember. Þó er ljóst að áhugi þeirra á lengri óverðtryggðu flokkunum, svo ekki sé minnst á verðtryggðu flokkana, er enn afar lítill. Þannig nam hlutdeild þeirra í óverðtryggðum flokkum sem eru með gjalddaga 2022 eða síðar einungis 1,1% í árslok 2011," segir í Morgunkorni.
Útlendingar voru stærstu eigendur ríkisverðbréfa í lok nýliðins árs.
Þannig nam eignarhlutdeild þeirra af útistandandi ríkisverðbréfum 31% í lok desember, en þar á eftir komu lífeyrissjóðir með 27% hlutdeild og svo verðbréfasjóðir með 17% hlutdeild.
Fjárhæð útistandandi ríkisverðbréfa, að verðbréfalánum meðtöldum, nam um 586 milljörðum króna í árslok 2011.
Þar af voru víxlar rúmir 58 milljarðar króna.